[{"text_idx": "#000005", "text": "Keegi Peep Petersoni otseso\u0303nu korruptandiks ei nimeta, aga \"heast tavast\" tulenevat, et temaga tuleb ettevaatlik olla. Vahest peaks to\u0308o\u0308minister ruumist lahkuma, kui jutt ka\u0308ib to\u0308o\u0308tingimustest vo\u0303i alampalgast? Vo\u0303i peaks ta avalikult ametiu\u0308hingute seisukohtadest lahti u\u0308tlema? See ko\u0303ik ei ole mo\u0303istlik, sedastab Jaak Aaviksoo."}, {"text_idx": "#000006", "text": "Vo\u0303ib arvata, et justiitsministeeriumi ametnikud koostasid va\u0308lismaiste teadjameeste(vo\u0303i -naiste) ettekirjutustest la\u0308htudes \"Lobistidega suhtlemise hea tava ametiisikutele\" heas usus, et see aitab ohjeldada \"vohavat korruptsiooni\"."}, {"text_idx": "#000007", "text": "Ei saanud toonasel valitsuselgi olla midagi sellise vo\u0303itluse vastu ja nii saigi see \"hea tava\" ametlikuks. Kuni tublid suvereporterid ja poliitilised oponendid avastasid, et vastne to\u0308o\u0308- ja terviseminister Peep Peterson on olnud ametiu\u0308hingute juht, selle tava so\u0303nastuses lobist, ja kannab seega endaga suurt korruptsiooniriski."}, {"text_idx": "#000008", "text": "Eesti Pa\u0308evaleht pealkirjastas asjakohase juhtkirja uue valitsuse esimese a\u0308mbrina, endine president Kersti Kaljulaid ku\u0308lvab dotseerivaid kahtlusi, ra\u0308a\u0308kimata poliitilistest konkurentidest Kaja Kallasest Kristina Kallaseni, kes ko\u0303ik oma punkti noolivad."}, {"text_idx": "#000009", "text": "Tuleb tunnistada, et ega keegi Peep Petersoni otseso\u0303nu korruptandiks ei nimeta, aga na\u0308e, \"heast tavast\" tuleneb, et temaga tuleb ettevaatlik olla. Vahest peaks to\u0308o\u0308minister ruumist lahkuma, kui jutt ka\u0308ib to\u0308o\u0308tingimustest vo\u0303i (alam)palgast? Vo\u0303i siis va\u0308ltima so\u0303na \"ametiu\u0308hingud\" suhu vo\u0303tmist, vo\u0303i \"usalduse taastamiseks\" avalikult ametiu\u0308hingute seisukohtadest lahti u\u0308tlema?"}, {"text_idx": "#000011", "text": "See, et sotsid to\u0308o\u0308vo\u0303tjate huvide eest seisavad, ei tohiks ju u\u0308llatav olla ega ole ka kuidagi kuritegelik. See, kui ametiu\u0308hingute juhist saab to\u0308o\u0308minister, kooli direktorist haridusminister vo\u0303i haiglajuhist terviseminister, on ikka pigem hea kui taunimisva\u0308a\u0308rt - va\u0308hemalt mingi kompetents on kindlustatud. Sellelt pinnalt formalistlike korruptsioonikahtlustuste levitamine on suisa kurjast."}, {"text_idx": "#000012", "text": "Mis ko\u0303ik ei ta\u0308henda, et asjakohane minister ei peaks suutma end (endistest) erahuvidest ko\u0303rgemale asetada. Aga see on ju osa ametivandest ja kui selle vastu eksida, siis saab ja tuleb ta seaduse alusel vastutusele vo\u0303tta, mitte teda n-o\u0308 ettevaatavalt meediaka\u0308ra saatel demoniseerida."}, {"text_idx": "#000016", "text": "Eriti ettevaatlik tuleks olla va\u0308listel ajenditel su\u0308nnitatud \"tavade\" juurutamisega, ra\u0308a\u0308kimata sellel eesma\u0308rgil sunni rakendamisest. Nii on vo\u0303imalik edendada silmakirjalikkust ja sellest toituvat intrigaanlust, ent mitte kunagi niigi nappivat usaldust ja teineteisemo\u0303istmist."}, {"text_idx": "#000017", "text": "Osa rahulolematusest pelgalt seadusel tugineva reeglistikuga on tingitud ilmselt meie tugevalt normikesksest o\u0303iguskultuurist: kirjutatud so\u0303na on tugevam normi mo\u0303ttest, mis loobki tihti kafkaliku tunde u\u0308lemo\u0303istuslikest JOKK-skeemidest. Siin aitaks veidi sisulisem o\u0303iguska\u0308sitlus nii ta\u0308idesaatvas kui ka kohtulikus praktikas kindlasti enam kui \"heade tavade\" juurutamine o\u0303igusnormide ko\u0303rvale ja isegi asenduseks."}, {"text_idx": "#000018", "text": "Samal ajal on mitmetel juhtudel u\u0308ldkehtivate seadusnormide ko\u0303rval vo\u0303i suisa neist tulenevalt oma koht ka korporatiivsetel reeglitel vo\u0303i ametikoodeksitel, mida ka au- vo\u0303i eetikakoodeksiteks nimetatakse. Need loovad vo\u0303imaluse kollegiaalseks seisukohavo\u0303tuks, olgu siis sisevaidlustes vo\u0303i ametireeglite ja\u0308rgimise asjus, enne kui probleem o\u0303igusrikkumiseni kasvab. Aga see vo\u0303iks olla ikka eelko\u0303ige organisatsiooni siseasi, mitte avaliku poliitilise vo\u0303i ajakirjandusliku vo\u0303itluse alus."}, {"text_idx": "#000019", "text": "Samuti eeldab selline institutsioon palju enamat kui formaliseeritud reeglite kirjapanemine. Eelko\u0303ige on vajalik asjaomaste ametikandjate laiapo\u0303hjaline sisuline heakskiit kirjapandule, kuid samuti kollegiaalsusele tuginev reeglite rikkumiste sanktsioneerimine ning ja\u0308relevalve-, menetlus- ja vaidlustusmehhanism. Hea na\u0308ide on advokatuuri eetikakoodeks, mida on suudetud ka tulemuslikult rakendada ja seela\u0308bi advokatuuri usaldusva\u0308a\u0308rsust kasvatada. Kahjuks on ka vastupidiseid na\u0308iteid."}, {"text_idx": "#000020", "text": "Kui ametnikele suunatud lobito\u0308o\u0308ga seonduvaid riske soovitakse sisuliselt hallata, siis tuleb veidi mo\u0303elda, kus ja kuidas need riskid Eestis tegelikult realiseeruda vo\u0303iksid ja siis vastavalt tegutseda. Ilmselt oleks sobiv ta\u0308iendada juba olemasolevat ametnike eetikakoodeksit selmet uut tava juurutama asuda."}, {"text_idx": "#000021", "text": "Eelmise valitsuse heaks kiidetud (ja kehtestatud?) \"hea tava\" ei tohiks aga kuidagi kehtida ko\u0303igi tulevaste valitsusliikmete vo\u0303i teiste poliitiliste ametikandjate suhtes. On ju iga poliitik loomuldasa alati lobist, kes pu\u0308u\u0308ab oma erakonnast MTU\u0308 huve la\u0308bi avaliku ametiga kaasneva vo\u0303imu realiseerida. Kui see toimub oma huve avalikult deklareerides, siis tuleb loota, et valijatel jagub oidu sellest aru saada ja oma valikutes ka vastavalt ka\u0308ituda."}, {"text_idx": "#000023", "text": "Peep Petersonile aga edu ametis."}, {"text_idx": "#000024", "text": "Mari-Liis So\u0308o\u0308t: lobi on demokraatlikus riigis normaalne tegevus"}, {"text_idx": "#000025", "text": "Lauri: Peterson ei saa lahendada ametiu\u0308hingutega seotud vaidlusi"}, {"text_idx": "#000026", "text": "Eduard Odinets: sotsiaalse dialoogi pidamine pole sama, mis lobitegevus"}, {"text_idx": "#000027", "text": "Lobistidega suhtlemise hea tava valitsusse viinud Lauri: Peterson ametist lahkuma ei pea"}, {"text_idx": "#000028", "text": "Ekspert: ettevo\u0303tted tegelevad lobito\u0308o\u0308ga rohkem kui vabau\u0308hendused"}, {"text_idx": "#000029", "text": "Justiitsministeerium avaldas u\u0308levaate lobistide ja asutuste kohtumistest"}, {"text_idx": "#000030", "text": "Madis Somelar: kas o\u0303petajad on po\u0303hjustanud puuduja\u0308a\u0308gi riigieelarves?"}, {"text_idx": "#000033", "text": "Rein Sikk: minister, a\u0308ra karda lihtrahvast"}, {"text_idx": "#000035", "text": "Kaspar Viilup: virtuaalreaalsus vo\u0303ib olla tulevik, aga mitte veel"}, {"text_idx": "#000039", "text": "Soomre: kellelegi kohe ta\u0308na raha arvele juurde lubada ei saa"}, {"text_idx": "#000041", "text": "Rupert Murdoch annab oma meediaimpeeriumite juhtimise u\u0308le pojale"}, {"text_idx": "#000046", "text": "Maal elamise pa\u0308eva kommunikatsioonijuht: inimesed ootavad maaelult linnamugavusi"}, {"text_idx": "#000053", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]